賀錦麗

賀錦麗係美國政治人，民主黨員，第49任美國副總統，係祖拜登嘅副手。

賀錦麗喺加州奧克蘭嘅奧克蘭凱薩基金會醫療中心出世。2003年，佢當選舊金山地區檢察官，第二年1月上任。參選時當地華僑領袖就同佢改咗依個中文名。2010年，佢選上加州檢察總長，2014年連任，喺2017年當選聯邦參議員。作為參議員，佢主張醫療改革、聯邦大麻去罪化、為無証移民提供入籍途徑等。佢喺院內尖鋭質詢當勞·侵官員而獲得全美囑目。

2019年，賀錦麗計劃爭取2020年嘅民主黨總統候選人提名，但喺初選前就退出咗。隨後，提名人拜登喺2020年8月揀佢做競選拍檔。佢哋最終贏咗共和黨，佢亦卒之喺2021年1月20號接替邁克朋斯而上任副總統。

佢老竇係非洲裔牙買加移民，老母係南印度淡米爾裔，佢本人亦因此創造咗以下紀錄：
第二位非裔女性同第一位南亞裔聯邦參議員。
美國史上最高級別嘅女民選官員
第一位非裔同亞裔嘅副總統。

美國政治人
美國副總統